ରାଜନଗର, ଜୁଲାଇ ୮(ଓଡ଼ିଶା ଡ଼ଟ୍ କମ୍) ପ୍ରବଳ ବର୍ଷା ଯୋଗୁଁ କାନ୍ଥ ଭୁଶୁଡ଼ି ପଡ଼ିବାରୁ କେନ୍ଦ୍ରାପଡ଼ା ଜିଲ୍ଲା ସଦର ପାଞ୍ଚୟତ ଅନ୍ତର୍ଗତ ସାନଓର ଗ୍ରାମରେ ମା'ଓଝିଅଙ୍କର ମୃତ୍ୟୁ ହୋଇଛି ।
ସାନଓର ଗ୍ରାମର ଅକ୍ଷୟ ଦାସଙ୍କ ପରିବାର ଶୋଇଥିବାବେଳେ କାନ୍ଥ ପଡ଼ିଯିବାରୁ ତାଙ୍କ ସ୍ତ୍ରୀ ମଞ୍ଜୁଲତାଙ୍କର ଘଟଣାସ୍ଥଳରେ ମୃତ୍ୟୁ ହୋଇଥିବାବେଳେ ଦିପ୍ତିମୟୀ ଗୁରୁତର ଆହତ ହୋଇଥିଲେ । ରାଜନଗର ସ୍ୱାସ୍ଥ୍ୟକେନ୍ଦ୍ରରେ ଚିକିତ୍ସାଧୀନ ଅବସ୍ଥାରେ ଦିପ୍ତିମୟୀଙ୍କ ମୃତ୍ୟୁ ହୋଇଛି ।
ଜିଲ୍ଳା ରେଡକ୍ରସ ପାଣ୍ଠିରୁ ଉକ୍ତ ପରିବାରକୁ ପାଞ୍ଚ ହଜାର ଟଙ୍କା ସହାୟତା ପ୍ରାଦନ କରାଯାଇଛି । ଅକ୍ଷୟ ଗରିବ ଚାଷୀ ହୋଇଥିବାରୁ ତାଙ୍କୁ ସମସ୍ତ ସହାୟତା ଯୋଗାଇ ଦେବାକୁ ଗ୍ରାମବାସୀମାନେ ଦାବି କରିଛନ୍ତି ।
କେନ୍ଦ୍ରାପଡ଼ା, ଫେବୃୟାରୀ ୨୨(ଓଡ଼ିଶା ଡ଼ଟ୍ କମ୍) କେନ୍ଦ୍ରାପଡ଼ା ଜିଲ୍ଲା ସର ଥାନା ଅନ୍ତର୍ଗତ ଗରାପୁର ଗ୍ରାମରେ ଅଗ୍ନିକାଣ୍ଡରେ ଜଣେ ବିବାହିତା ମହିଳା ଜୀବନ୍ତ ଦଗ୍ଧ ହୋଇଯାଇଥିବା ପୋଲିସ କହିଛି ।
ସୋମବାର ରାତିରେ ହୋଇଥିବା ଏହି ଅଗ୍ନିକାଣ୍ଡରେ ତିନି ବଖରା ଘର ପୋଡ଼ି ପାଉଁଶ ହୋଇଯାଇଛି । ମୃତ ସୁପ୍ରଭା ତ୍ରିପାଠୀ ଉକ୍ତ ଗ୍ରାମର ମନ ପତ୍ରିଙ୍କ ଦ୍ୱିତୀୟ ପତ୍ନୀ ।
ସୁପ୍ରଭାଙ୍କୁ ତାଙ୍କ ସ୍ୱାମୀ ହତ୍ୟା କରିବା ପରେ ଘରେ ନିଆଁ ଲଗାଇ ଦେଇଥିବା ସୁପ୍ରଭାଙ୍କ ପିତା ଗୌରାଙ୍ଗ ତ୍ରିପାଠୀ ଅଭିଯୋଗ କରିଥିବା ବେଳେ ପୋଲିସ ଘଟଣାର ତଦନ୍ତ କରୁଛି ।
କେନ୍ଦ୍ରାପଡ଼ା, ଜାନୁୟାରୀ ୨୭(ଓଡ଼ିଶା ଡ଼ଟ୍ କମ୍) କେନ୍ଦ୍ରାପଡ଼ା ଜିଲ୍ଲା ପଟ୍ଟାମୁଣ୍ଡାଇ ଥାନା ଅନ୍ତର୍ଗତଆମ୍ବେରୀ ଗାଁ ରାସ୍ତା କଡ଼ରୁ ଶୁକ୍ରବାର ସ୍ଥାନୀୟ ଲୋକମାନେ ଏକ ନବଜାତ ଶିଶୁ କନ୍ୟାକୁ ଉଦ୍ଧାରକରିଥିବା ପୋଲିସ କହିଛି ।
ଉଦ୍ଧାର ହୋଇଥିବା ଶିଶୁକୁ ଜିଲ୍ଲା ସରକାରୀ ଡ଼ାକ୍ତରଖାନାରେ ଭର୍ତି କରାଯାଇଛି ଏବଂ ତା'ର ସ୍ୱାସ୍ଥ୍ୟବସ୍ଥା ଠିକ୍ ରହିଛି ବୋଲି ପଟ୍ଟାମୁଣ୍ଡାଇ ଥାନା ଅଧିକାରୀ କହିଛନ୍ତି । ତା'ର ପିତା ମାତାଙ୍କୁ ଠାବ କରିବା ପାଇଁ ପୋଲିସ ଚେଷ୍ଟା ଜାରିରଖିଛି, ସେ କହିଛନ୍ତି ।
ସକାଳେ ଏକ ବୁଦାମୂଳରେ ଶିଶୁଟି କାନ୍ଦୁଥିବା ବେଳେ କେତେକ ଗ୍ରାମବାସୀ ଏହା ଶୁଣି ତାପାଖକୁ ଯାଇଥିଲେ, ଖାିଆନ୍ତ ପଂଚାୟତ ସରପଂଚ କଳାକାର ପ୍ରଧାନ କହିଛନ୍ତି ।
ଶିଶୁଟି କେତେ ସମୟ ଧରି ରାସ୍ତାରେ ପଡ଼ିରହିଥିଲା ସେସଂପର୍କରେ କିଛି ଜଣାପଡ଼ିନାହିଁ । ତେବେ ତା' ଦେହରେ ନାଭିନାଡ଼ ଲାଗିରହିଛି ।
ତା'କୁ କେତେକ ଗ୍ରାମବାସୀ ନେବାକୁ ଇଚ୍ଛା ପ୍ରକାଶ କରିଛନ୍ତି । ଆଇନ ଅନୁଯାୟୀ ବର୍ତମାନ ଜିଲ୍ଲା ଶିଶୁ ବିକାଶ କମିଟି ତାର ଦାୟିତ୍ୱ ନେଇଥିବା ବେଳେ କୋରୁଆ ଗ୍ରାମର ଏକ ଅନାଥାଶ୍ରମକୁ ଯତ୍ନ ନେବାକୁ କୁହାଯାଇଛି ।
ପୂର୍ବରୁ ଗତ ନଭେମ୍ବରରେ କଟକ ରେଳ ଷ୍ଟେସନ ନିକଟରୁ ଏକ କାର୍ଟୁନ ମଧ୍ୟରୁଦୁଇଟି ଶିଶୁ କନ୍ୟାକୁ ଉଦ୍ଧାର କରାଯାଇଥିବା ବେଳେ ଏହାର ଦୁଇଦିନ ପରେ ଆଚାର୍ଯ୍ୟ ହରିହର କର୍କଟ ଗବେଷଣା କେନ୍ଦ୍ର ନିକଟରୁ ଏକ ଶିଶୁକନ୍ୟାକୁ ଉଦ୍ଧାର କରାଯାଇଥିଲା ।
କେନ୍ଦ୍ରାପଡ଼ା, ଜାନୁୟାରୀ ୨୪(ଓଡ଼ିଶା ଡ଼ଟ୍ କମ୍) କେନ୍ଦ୍ରାପଡ଼ା ଜିଲ୍ଲା ବାଲିପାଟଣା ଗ୍ରାମରେ ଥିବା ମାଁ ମୋହିନୀ ଦେବୀ ମନ୍ଦିରରେ ଯଜ୍ଞ ଚାଲିଥିବା ବେଳେ ଳାଚକଟା ହୋଇ ପ୍ରାୟ ୬୦ ଜଣ ଲୋକ ଆହତ ହୋଇଥିବା ପୋଲିସ ମଙ୍ଗଳବାର କହିଛି ।
ସୋମବାର ରାତିରେ ଭକ୍ତମାନେ ଯଜ୍ଞକୁଣ୍ଡରେ ଘିଅ ଢାଳୁଥିବା ବେଳେ ହଠାତ୍ ନିଆଁ ଲାଗିଯାଇଥିଲା । ଭୟରେ ଭକ୍ତମାନେ ଦୌଡ଼ଦୌଡ଼ି ହୋଇଥିଲେ ଏବଂ ଏଥିରେ ଅନେକ ଆହତ ହୋଇଥିଲେ, ପଟ୍ଟାମୁଣ୍ଡାଇ ଥାନା ଅଧିକାରୀ ମୃତୁଞ୍ଜୟ ସ୍ୱାଇଁ ଓଡ଼ିଶା ଡ଼ଟ୍ କମ୍କୁ କହିଛନ୍ତି ।
ଗତ ତିନିଦିନ ଧରି ଚାଲିଥିବା ଏହି ବାର୍ଷିକ ଯଜ୍ଞ ସୋମବାର ରାତି ଶେଷ ହୋଇଥିବାରୁ ପ୍ରାୟ ପାଂଚ ହଜାରରୁ ଉଦ୍ଧ୍ୱର୍ ଭକ୍ତ ମନ୍ଦିରରେ ଥିଲେ ।
ଆହତଙ୍କ ମଧ୍ୟରେ ଅଧିକାଂଶ ମହିଳା ଏବଂ ଶିଶୁ ଥିବା ବେଳେ ୨୫ ଜଣଙ୍କୁ ଡ଼ାକ୍ତରଖାନାରେ ଭର୍ତି କରାଯାଇଛି । ଗୁରୁତର ଆହତ ଜଣେ ଶିଶୁଙ୍କ ସମେତ ଛଅ ଜଣଙ୍କୁ କଟକ ସ୍ଥାନାନ୍ତର କରାଯାଇଛି ।
ଗତ ବର୍ଷ ଆୟୋଜକଙ୍କ ପକ୍ଷରୁ ୧୧ ମିଟର ଉଚ୍ଚତାର ଯଜ୍ଞ ମଣ୍ଡପ କରାଯାଇଥିବା ବେଳେ ଚଳିତ ବର୍ଷ ମାତ୍ର ଛଅ ମିଟର ଉଚ୍ଚତାରେ ଏହା କରାଯାଇଥିଲା, ତେଣୁ ସେଥିରେ ନିଆଁ ଲାଗିଯାଇ ଏଭଳି ପରିସ୍ଥିତି ହୋଇଥିବା ଗ୍ରାମବାସୀମାନେ କହିଛନ୍ତି ।
କେନ୍ଦ୍ରାପଡ଼ା, ଜାନୁୟାରୀ ୭(ଓଡ଼ିଶା ଡ଼ଟ୍ କମ୍) କେନ୍ଦ୍ରାପଡ଼ା ଜିଲ୍ଲାରେ ଶନବିାର ଘୂର୍ଣ୍ଣିଝଡ଼ ହୋଇ ବ୍ୟାପକ ଫସଲ କ୍ଷୟକ୍ଷତି ହୋଇଥିବା ବେଳେ ଜଣଙ୍କ ମୃତ୍ୟୁ ହୋଇଛି ।
ରାଜନଗର ବ୍ଲକ ଅର୍ନ୍ତଗତ ଏଣ୍ଡୁଳାପୁର, ଧାନିଆ, ତରପା, ଡ଼େରା ଆଦି ଗ୍ରାମରେ ଅପରାହ୍ନରେ ହଠାତ୍ ଘୂର୍ଣ୍ଣିଝଡ଼ ସହ ବର୍ଷା ଓ ପବନ ହୋଇଥିଲା ।
ଏଣ୍ଡୁଳାପୁରରେ ଦଶରୁ ଉଦ୍ଧ୍ୱର୍ ଘର ଭାଙ୍ଗି ଯାଇଥିବା ବେଳେ ଧାନ ଗଦା ଗୁଡ଼ିକ ନଷ୍ଟ ହୋଇଯାଇଛି । ଏହି ସମୟରେ ବଜ୍ରପାତ ଯୋଗୁଁ ତରପା ଗ୍ରାମର ଜଣେ ବୃଦ୍ଧଙ୍କ ମୃତ୍ୟୁ ହୋଇଥିବା ଜଣେ ଅଧିକାରୀ କହିଛନ୍ତି ।
ଘୂର୍ଣ୍ଣିଝଡ଼ ଯୋଗୁଁ ଧାନିଆ ଗାଁର ଜଣେ ବ୍ୟକ୍ତି ଗୁରୁତର ଆହତ ହୋଇଥିବା ବେଳେ ତାଙ୍କୁ ସ୍ଥାନୀୟ ଡ଼ାକ୍ତରଖାନାରେ ଭର୍ତି କରାଯାଇଛି । ସେହିପରି ଡ଼େରା ଗ୍ରାମରେ ବଜ୍ରପାତରେ ଧାନ ଗଡ଼ା ପୋଡ଼ି ନଷ୍ଟ ହୋଇଯାଇଛି ।
କେନ୍ଦ୍ରାପଡ଼ା,ଡ଼ିସେମ୍ବର ୨୧(ଓଡ଼ିଶା ଡ଼ଟ୍ କମ୍) କେନ୍ଦ୍ରାପଡ଼ା ଜିଲ୍ଲାର ଭିତରକନିକା ଅଭୟାରଣ୍ୟରୁ ଏକ ଦଶଫୁଟ ଲମ୍ବ ବିଶିଷ୍ଟ ଲୁଣିପାଣି ମାଇ କୁମ୍ଭୀରର ମୃତଦେହ ବୁଧବାର ଉଦ୍ଧାର କରାଯାଇଛି ।
ଜରିମୁଳା ଗ୍ରାମ ନିକଟସ୍ଥ ହଂସୁଆ ନଦୀରୁ କୁମ୍ଭୀରକୁ ଉଦ୍ଧାର କରାଯାଇଛି । ଗତଦୁଇବର୍ଷ ମଧ୍ୟରେ ଏଭଳି ଅସ୍ୱାଭାବିକ ଭାବେ କୁମ୍ଭୀରଙ୍କ ମୃତଦେହ ଉଦ୍ଧାର କରାଯିବା ଘଟଣା ବନ ବିଭାଗ ଅଧିକାରୀଙ୍କ ପାଇଁ ଚିନ୍ତାର କାରଣ ହୋଇଛି ।
""କୁମ୍ଭୀରଟି ମାଛ ଧରିବା ଜାଲରେ ଛନ୍ଦି ହୋଇଯାଇ ପରେ ଅଣନିଶ୍ୱାସୀ ହୋଇ ମୃତ୍ୟୁବରଣ କରିଥିବ"ଭିତରକନିକା ଜାତୀୟ ଉଦ୍ୟାନର ଜଙ୍ଗଲ ଅଧିକାରୀ ବିନୋଦ ଆଚାର୍ଯ୍ୟ ଓଡ଼ିଶା ଡ଼ଟ୍ କମ୍କୁ କହିଛନ୍ତି ।
""ଏକ କୁମ୍ଭୀରକୁ ଆକ୍ରମଣ କରିବା ଗ୍ରାମବାସୀଙ୍କ ପଦକ୍ଷେପ ଦଣ୍ଡନୀୟ କାର୍ଯ୍ୟ ଅଟେ । କାରଣ ବନ୍ୟଜନ୍ତୁସଂରକ୍ଷଣ ଆଇନ-୧୯୭୨ ଅନୁଯାୟୀ କୁମ୍ଭୀର ଏକ ସଂରକ୍ଷିତ ପ୍ରାଣୀ । ଏହି ସରିସୃପର ମୃତ୍ୟୁର କାରଣଜାଣିବା ପାଇଁ ତଦନ୍ତ ଆରମ୍ଭ କରିଛୁ "ସେ କହିଛନ୍ତି ।
""ବନ ବିଭାଗ କର୍ମଚାରୀମାନେ ନଦୀରେ ଭାସୁଥିବା କୁମ୍ଭୀରର ମୃତଦେହକୁ ଉଦ୍ଧାର କରି ରାଜନଗର ଠାରେ ଥିବା ପଶୁ ଚିକିତ୍ସାଳୟକୁ ଶବ ବ୍ୟବଛେଦ ପାଇଁ ପଠାଇଛନ୍ତି"ଆଚାର୍ଯ୍ୟ କହିଛନ୍ତି ।
କେନ୍ଦ୍ରାପଡ଼ା, ଡ଼ିସେମ୍ବର ୧୮(ଓଡ଼ିଶା ଡ଼ଟ୍ କମ୍)ଦୂଷିତ ପାଣି ଯୋଗୁଁ କେନ୍ଦ୍ରାପଡ଼ା ଜିଲ୍ଲାରେ ଥିବା ଏକ ଆଦିବାସୀ ଅବାସିକ ସ୍କୁଲର ପ୍ରାୟ ୪୦ ଜଣ ଛାତ୍ରଛାତ୍ରୀ ଅସୁସ୍ଥ ହୋଇପଡ଼ିଛନ୍ତି ।
ମହାକାଳପଡ଼ା ବ୍ଲକ ଅନ୍ତର୍ଗତ ତିଖିରୀ ସ୍ଥିତ ସ୍କୁଲର ଏହି ଛାତ୍ରଛାତ୍ରୀ ମାନେ ଶନିବାର ସଂଧ୍ୟାରେ ଅସୁସ୍ଥ ହୋଇପଡ଼ିବାରୁ ସେମାନଙ୍କୁ ସରକାରୀ ଡ଼ାକ୍ତରଖରାନାରେ ଭର୍ତି କରାଯାଇଛି ।
ଅସୁସ୍ଥ ଛାତ୍ରଛାତ୍ରୀ ମାନଙ୍କୁ ଡ଼ାକ୍ତରଖାନାରେ ଚିକିତ୍ସା କରାଯାଉଛି ଏବଂ ସେମାନଙ୍କ ଅବସ୍ଥା ଠିକ୍ ଅଛି ବୋଲି ଜିଲ୍ଲା ମୁଖ୍ୟ ଚିକିତ୍ସାଧିକାରୀ ବି.କେ.ସାହୁ କହିଛନ୍ତି । ଅସୁସ୍ଥଙ୍କ ମଧ୍ୟରୁ କେତେକଙ୍କ ବାନ୍ତି ହେଉଥିବାରୁ ସେମାନଙ୍କୁ ଚିକିତ୍ସା କରାଯାଉଥିବା କହିଛନ୍ତି ।
